text: Første byggeudstilling i fem år
  13 april 2013 kl. 12.44
  Før var byggeudstillinger meget almindelige. Det stoppede krisen. Men nu er der byggeudstilling i Horsens, hvor optimismen så småt gryer.
  Der er begyndende optimisme på boligmarkedet i det område, som ejendomsmæglerne har døbt den fede pølse. Det er det vækstområde i østjylland, der begynder i Randers i nord og slutter med trekantområdet i syd.
  Her er det lettere at sælge boliger end i vest- og sønderjyllannd.
  Det er baggrunden for, at der for første gang i fem år i dag åbnede en byggeudstilling i Horsens. 
  Her kan besøgende se seks topmoderne boliger.
  Fem byggefirmaer - Hus Compagniet, Nythjem, Jette-Huset, Vesterbo Huse og Finn Mortensen Huse ? har opført i alt seks huse. Nythjem har opført to huse.
  Og der er grund til en spirende optimisme på boligmarkedet i den fede pølse.
  De seneste tal fra Realkreditrådet fortæller, at der i marts 2013 var 6266 huse til salg i vores del af landet, og det er 201 hus færre end for et år siden. Og årsagen til det, er at der igen er gang i hussalget.
  Se mere på TV SYD kl. 19.30.
  